25/09/2009 | Administración Autonómica
Xunta de Galicia
Consellería de Economía e Industria
Dirección Xeral de Industria, Enerxía e Minas
Autorización do modificado do proxecto de execución

RESOLUCIÓN DO 29 DE XULLO DE 2009, DA CONSELLERÍA DE ECONOMÍA E INDUSTRIA, POLA QUE SE AUTORIZAN AS INSTALACIÓNS ELECTROMECÁNICAS, SE APROBA O MODIFICADO DO PROXECTO DE EXECUCIÓN, E SE RECOÑECE A CONDICIÓN DE INSTALACIÓN ACOLLIDA AO RÉXIME ESPECIAL DE PRODUCIÓN DE ENERXÍA ELÉCTRICA, DAS INSTALACIÓNS DO MODIFICADO DE PROXECTO DO PARQUE EÓLICO SINGULAR DE ARTEIXO PROMOVIDO POLO CONCELLO DE ARTEIXO (A CORUÑA), E SE DECLARA A COMPATIBILIDADE DO PARQUE EÓLICO SINGULAR CO DEREITO MINEIRO VIRGEN DE LA ESTRELLA Y DEMASÍA N° 5615, (EXPEDIENTE IN661A 12/03). ANTECEDENTES DE FEITO PRIMEIRO.- O parque eólico singular de Arteixo admitiuse a trámite por Resolución do 14 de xullo de 2003 da Consellería de Innovación, Industria e Comercio (DOG no 147, do 31 de xullo), ao abeiro da Orde da mesma consellería do 29 de outubro de 2002, cunha potencia de 2 MW. SEGUNDO.- Mediante Resolución do 20 de xuño de 2005 a Dirección Xeral de Industria, Enerxía e Minas, autorizou as instalacións electromecánicas, aprobou o proxecto de execución, incluíu no réxime especial de produción de enerxía eléctrica e declarou a utilidade pública, en concreto das instalacións do proxecto do parque eólico singular de Arteixo e declarou a compatibilidade do parque eólico singular con diversos dereitos mineiros na provincia da Coruña. TERCEIRO.- 0 4 de xaneiro de 2006 a empresa concesionaria do parque eólico Fomento de Energías Renovables 2001 S. A. solicitou a autorización administrativa e a aprobación do modificado do proxecto de execución. Dita modificación consistía na substitución dos dous aeroxeradores de 850 KW por un único aeroxerador de 2 MW. Este modificado unha vez avaliado observouse a existencia de novos afectados polo que a Dirección Xeral de Industria, Enerxía e Minas decidiu sometelo de nova ao procedemento de información pública. CUARTO.- Con data 6 de xuño de 2007 a Dirección Xeral de Calidade e Avaliación Ambiental emitiu informe no que se determina que non procede someter o modificado do proxecto do parque eólico singular ao trámite de avaliación de impacto. QUINTO.- Con data 26 de outubro de 2007 a Dirección Xeral de Patrimonio Cultural a vista da memoria de prospección arqueolóxica superficial intensiva efectuada no parque eólico singular emite un informe favorable do estudo de impacto ambiental do parque eólico singular de Arteixo. SEXTO.- Mediante acordo do 3 de marzo de 2008 da Delegación Provincial da Consellería de Innovación e Industria da Coruña, o modificado do proxecto do parque eólico singular de Arteixo someteuse a información pública para os efectos previstos na Lei 54/1997, do 27 de novembro, do sector eléctrico, no Decreto 302/2001, do 25 de outubro, e no Real decreto 1955/2000, do 1 de decembro. O devandito acordo foi publicado no Diario Oficial de Galicia do 14 de marzo de 2008, no xornal La Voz de Galicia do 13 de marzo de 2008, e no taboleiro de anuncios do Concello de Arteixo (A Coruña). O citado proxecto contaba coas seguintes características básicas: Solicitante: Concello de Arteixo. Domicilio social: Praza Ramón Dopico, 1, 15142 Denominación: Parque eólico singular de Arteixo. Concello afectado: Arteixo (A Coruña). Características técnicas do parque eólico: • 1 aeroxerador de 2.000 kW de potencia nominal unitaria montados sobre fustes tubulares metálicos de 70 m de altura e rotores de 80 m de diámetro. • 1 centro de transformación situado na base do fuste, cunha cela e transformador de relación de tensións de 15/20/0,69 kV e dunha potencia 2.350 kVA. • Rede eléctrica subterránea de media tensión a 15 KV, dunha lonxitude de 505 m, en condutor R. H. Z.1 12/20 kV de 3 (1x240) mm2, Al, para interconexión do aeroxerador ata o centro de seccionamiento e desde este ata a liña aérea, a través dun paso subterráneo-aéreo. • Centro de seccionamento prefabricado de formigón, para aloxamento de aparellos de medida, protección, telemando e telecontrol. Durante o período de información pública non se presentaron alegacións. SÉTIMO.- Con data 23 de setembro de 2008 a Delegación Provincial da Consellería de Innovación e Industria da Coruña informou favorablemente o modificado do proxecto do parque eólico singular de Arteixo. OITAVO.- Con data 24 de novembro de 2008, a Dirección Xeral de Urbanismo emite informe favorable ao proxecto sectorial do parque eólico singular de Arteixo. NOVENO.- 0 6 de maio de 2009 o Servizo de Enerxía e Minas da Delegación Provincial da Consellería de Innovación e Industria da Coruña informou que o presente modificado do proxecto afecta a concesión de explotación sección C: “Virgen de la Estrella+Demasías no 5615” do que é titular Puente Lendo S. L. DÉCIMO.- Con data 23 de xullo de 2009, a Dirección Xeral de Industria, Enerxía e Minas emitiu a proposta de compatibilidade do parque eólico singular de Arteixo, promovido polo Concello de Arteixo co dereito mineiro afectado: Concesión de explotación n° 5615 “Virgen de la Estrella y demasías”, do que é titular a Puente Lendo S. L. FUNDAMENTOS DE DEREITO PRIMEIRO.- A Consellería de Economía e Industria é a competente para resolver este procedemento, con fundamento no Decreto 79/2009, do 19 de abril, polo que se establece a estrutura orgánica da Xunta de Galicia e no Decreto 83/2009, do 21 de abril, polo que se fixa a estrutura orgánica dos departamentos da Xunta de Galicia, en relación co artigo 28 do Decreto 324/2009, do 14 de xuño, polo que se establece a estrutura orgánica da Consellería de Economía e Industria, que atribúe á Dirección Xeral de Industria, Enerxía e Minas a dirección, coordinación, planificación, execución, seguimento e control das competencias e funcións da Consellería en materia de industria, seguridade industrial, solo industrial, metroloxía, metais preciosos, enerxía e minas, co artigo 23 do Decreto 302/2001, do 25 de outubro, polo que se regula o aproveitamento da enerxía eólica na Comunidade Autónoma de Galicia, e co artigo 4 do Real Decreto 661/2007, do 25 de maio, polo que se regula a actividade de produción de enerxía eléctrica en réxime especial. SEGUNDO.- No procedemento instruído para o efecto cumpríronse os trámites procedimentais sinalados na Lei 54/1997, do 27 de novembro, do sector eléctrico, no Real decreto 1955/2000, do 1 de decembro, no Decreto 302/2001, do 25 de outubro, na Lei 30/1992, do 26 de novembro de réxime xurídico das administracións públicas e do procedemento administrativo común, e demais normas vixentes de aplicación. Así mesmo, a instalación e o modificado do proxecto de execución reúnen todos os requisitos técnicos esixibles segundo consta no informe referido no antecedente de feito sétimo. De acordo co que antecede, no exercicio das competencias que teño atribuídas RESOLVO Primeiro. Autorizar ao Concello de Arteixo a instalación dos equipos electromecánicos do parque eólico singular de Arteixo, no concello de Arteixo (A Coruña). Segundo. Aprobar o modificado do proxecto de execución da citada instalación, “Modificado do proxecto técnico do Parque Eólico Singular do Concello de Arteixo” redactado polo enxeñeiro industrial José Ernesto Rodríguez Blanco, e visado polo Colexio Oficial de Enxeñeiros Industriais de Galicia o 2 de maio de 2007 co número 372/2007, de acordo coas seguintes características básicas: Título: Parque Eólico Singular de Arteixo Solicitante: Concello de Arteixo. Domicilio social: Praza Ramón Dopico, 1, 15142 Denominación: Parque eólico singular de Arteixo. Concello afectado: Arteixo (A Coruña). Localización da área de afección (coordenadas poligonais en unidades UTM): Características técnicas: • No de aeroxeradores: 1. • Tipo de aeroxerador: ECOTÉCNIA 80 de 2.000 kW • Potencia nominal unitaria: 2.000 kW • Diámetro de rotor 80 m, 70 m de altura (E-80 -2.0), • Potencia total instalada: 2 MW. • Orzamento total: 1.983.349 euros. Características técnicas do parque eólico: • 1 aeroxerador de 2.000 kW de potencia nominal unitaria montado sobre fuste tubular metálico de 70 m de altura e rotor de 80 m de diámetro. • 1 transformador, situado no interior do fuste de 2.300 kVA e tensións de 0,69/20 kV. • Rede eléctrica subterránea de media tensión de 80 m de lonxitude, a 20 kV realizada en condutor R. H. Z.1. 12/20 kV de 3 (lx 150) mm2 Al, para interconexión do aeroxenerador co centro de control. Terceiro. Recoñecerlle a condición de instalación acollida ao réxime especial de produción de enerxía eléctrica regulado polo Real Decreto 661/2007, do 25 de maio polo que se regula a actividade de produción de enerxía eléctrica en réxime especial, e incluíla no grupo b.2., subgrupo b.2.1., do artigo 2 do citado Real decreto. A presente autorización axustarase ao cumprimento das seguintes condicións: 1. Consonte o disposto no artigo 26 do Decreto 242/2007, do 13 de decembro, para os efectos de garantir o cumprimento das súas obrigas, o Concello de Arteixo deberá constituír, no prazo de 30 días a contar desde o día seguinte ao da notificación da presente autorización, unha fianza de 39.666,98 €. O citado importe é o 2% do orzamento do proxecto de execución do parque eólico que por esta resolución se aproba. A dita fianza constituirase na Caixa Xeral de Depósitos da Consellería de Facenda da Xunta de Galicia, en calquera das formas sinaladas no artigo 11.3 do Decreto 1775/1967, do 22 de xullo, sobre réxime de instalación, ampliación e traslado de industrias, e devolverase unha vez que se formalice a acta de posta en marcha das instalacións.2. Consonte o disposto no artigo 4 do Decreto 455/1996, do 7 de novembro, de fianzas en materia ambiental, o órgano sustantivo outorgante da autorización deberá fixar a contía dos avais, por proposta do órgano ambiental. Unha vez recibida a proposta de aval, a Dirección Xeral de Industria, Enerxía e Minas fixará o seu importe, debendo o titular desta autorización depositar o aval ambiental en fase de obras no prazo de 30 días a contar desde o día seguinte ao da notificación. A dita fianza que terá as características establecidas no artigo 2 do Decreto 445/1996 constituirase na Caixa Xeral de Depósitos da Consellería de Economía e Facenda da Xunta de Galicia, en calquera das formas sinaladas no artigo 11.3 do Decreto 1775/1967, e devolverase cando desaparezan as causas que motivaron a súa esixencia, unha vez depositado o importe correspondente ao aval de restauración en fase de desmantelamento que oportunamente se fixe, conforme co artigo 6 do Decreto 455/1996, do 7 de novembro.3. As instalacións que se autorizan terán que realizarse de acordo coas especificacións e planos que figuran no modificado de proxecto do parque eólico singular, que configuran o modificado do proxecto de execución que por esta resolución se aproba, de acordo co punto segundo da parte dispositiva desta resolución, cun orzamento de 1.983.349 €. 4. Para introducir modificacións nas instalacións que afecten a datos básicos do proxecto será necesaria a previa autorización da Consellería de Economía e Industria. Porén, o Departamento Territorial da Coruña desta Consellería poderá autorizar as modificacións de detalle do proxecto que resulten procedentes, debendo comunicarlle á Dirección Xeral de Industria, Enerxía e Minas todas as resolucións que dite en aplicación desta facultade.5. 0 prazo para a posta en marcha das instalacións que se autorizan será de seis meses contados a partir da data de ocupación dos terreos. Una vez construídas as instalacións autorizadas e con carácter previo á súa posta en marcha, a Departamento Territorial da Consellería de Economía e Industria da Coruña inspeccionará a totalidade das obras e montaxes efectuados e verificará o cumprimento dos condicionados establecidos nesta resolución.6. Con carácter previo á posta en marcha das instalacións, o órgano competente verificará o cumprimento das condicións que sexan de aplicación, pola Dirección Xeral de Calidade e Avaliación Ambiental.7. Como requisito necesario para a aplicación á citada instalación do réxime especial de produción de enerxía eléctrica, o promotor deberá inscribila no Rexistro de Instalacións de Produción de Enerxía Eléctrica en Réxime Especial da Comunidade Autónoma de Galicia, creado pola Orde da Consellería de Industria e Comercio do 5 de xuño de 1995 (DOG do 14 de xullo), Togo da acreditación do cumprimento dos requisitos establecidos no artigo 12 do Real Decreto 661/2007, do 25 de maio.8. A instalación adaptarase ao procedemento de captación e procesamento de datos de produción de enerxía eléctrica de Galicia regulamentado pola Orde da Consellería de Innovación e Industria, do 23 de xaneiro de 2009 pola que se establece o procedemento para a captación e procesamento dos datos de produción enerxética das instalacións acollidas ao réxime especial de produción de enerxía eléctrica na Comunidade autónoma de Galicia (DOG do 23 de febreiro de 2009). 9.0 parque eólico singular que se autoriza deberá cumprir no seu momento cos requisitos que se recollan nos procedementos de operación aprobados polo Ministerio de Industria, Turismo e Comercio, que Ile resulten de aplicación.10. A efectividade desta resolución queda supeditada a que a empresa que explote o parque eólico singular en virtude de calquera modalidade contractual acredite o cumprimento dos requisitos de solvencia legal, técnica e económica esixibles aos titulares de instalacións de producción de enerxía eléctrica, segundo o establecido no artigo 121 do Real Decreto 1955/2000, do 1 de decembro.11. A Administración resérvase o dereito de deixar sen efecto a presente autorización por calquera das causas establecidas no artigo 34 do Decreto 1775/1967, do 22 de xullo, por incumprimento das condiciones impostas nesta resolución ou por outra causa excepcional que o xustifique.12. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras das instalacións autorizadas. Contra a presente resolución, que non e definitiva en vía administrativa, cabe interpoñer recurso de alzada ante o conselleiro de Innovación e Industria no prazo dun mes contado a partir do día seguinte ao da notificación desta resolución, conforme ao establecido nos artigos 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común, sen prexuízo de que os interesados poidan interpoñer calquera outro recurso que estimen pertinente. Santiago de Compostela, 29 de xullo de 2009 O conselleiro de Economía e Industria CARLOS AGUSTIN ZERHOUNI MATAMALES. (Orde do 30 de abril de 2009, DOG nº 87, do 6 de maio) O secretario xeral José Riesgo Boluda